ร.ต.อ.วัย 44 ยิงตัวตาย หลังขอย้ายทำตำแหน่งเดิม งานป้องกันปราบปราม
ร.ต.อ.ใช้ปืนประจำกายยิงตัวตายคาบ้านพัก เป็นรอง สวป.สภ.โพธิ์ทอง จ.ร้อยเอ็ด ผกก.เผยเพิ่งทำเรื่องขอย้ายไปมา จาก ป.ไปเป็นพนักงานวิทยุ แล้วกลับมาตำแหน่งเดิม ขณะที่ภรรยาเผยสามีซึมเศร้าผิดปกติ หลังมีการจัดทำแผนงานของโรงพักฉบับหนึ่งเมื่อเวลา 12.50 น. วันที่ 22 เม.ย.2563 ร.ต.อ.เดชาวัตร ชัยภูมิ รองสว.(สอบสวน) สภ.โพธิ์ทอง จ.ร้อยเอ็ด ได้รับแจ้งเหตุตำรวจยิงตัวตาย ที่บ้านนาทม ต.ภูเงิน อ.เสลภูมิ จ.ร้อยเอ็ด จึงรุดไปสอบสวนพร้อมด้วย เจ้าหน้าที่กองพิสูจน์หลักฐาน และหน่วยกู้ชีพโรงพยาบาลเสลภูมิที่เกิดเหตุเป็นบ้านพักชั้นเดียว ริมถนนสายเสลภูมิ-คำโพนสูง บริเวณห้องโถงเยื้องกับห้องครัวภายในตัวบ้าน พบร่าง ร.ต.อ.ทรงกรด คงจันทร์ อายุ 44 ปี ตำแหน่ง รอง สวป.สภ.โพธิ์ทอง อยูในสภาพนอนจมกองเลือด มีบาดแผลถูกยิงที่บริเวณขมับด้านขวาทะลุขมับด้านซ้าย บนเตียงนอนพบปืนพกกึ่งอัตโนมัติ ยี่ห้อซีแซด ขนาด 9 มม. ซึ่งเป็นอาวุธปืนพกสั้นประจำกาย และปลอกกระสุนปืนตกอยู่ในจุดเกิดเหตุ เจ้าหน้าที่กู้ชีพให้การปฐมพยาบาลเบื้องต้น พร้อมทำการ CPR เคลื่อนย้ายนำส่งโรงพยาบาลเสลภูมิ เนื่องจากได้รับบาดเจ็บอาการสาหัส จึงส่งต่อไปที่โรงพยาบาลร้อยเอ็ด ก่อนเสียชีวิตในเวลาต่อมาสอบถามทางญาติ เล่าว่าก่อนเกิดเหตุ ผู้ตายได้ไปขอยาแก้เครียดจาก รพ.สต.ภูเงิน เพื่อมารับประทาน ซึ่งปกติเป็นคนไม่ค่อยพูดจา เก็บตัวเงียบ ไม่คิดว่าจะฆ่าตัวตายเช่นนี้เบื้องต้น เจ้าหน้าที่ตำรวจพิสูจน์หลักฐาน ภ.จว.ร้อยเอ็ด ได้ออกตรวจสอบจุดเกิดเหตุ เพื่อเก็บวิถีกระสุน และสอบสวนพยานแวดล้อมอย่างละเอียด เพื่อสรุปสาเหตุที่แท้จริงผู้สื่อข่าวสอบถามไปยัง พ.ต.อ.ณรงค์ น้อยพันธุ์ ผกก.สภ.โพธิ์ทอง เปิดเผยว่า ก่อนหน้านี้ ผู้ตายพร้อมภรรยาได้เข้ามาพบตนเพื่อขอเปลี่ยนตำแหน่งจากฝ่ายป้องกันปราบปราม ไปเป็นพนักงานวิทยุ เนื่องจากมีความเครียดในเรื่องปัญหาสุขภาพ โดยมีโรคภูมิแพ้อากาศ ซึ่งตนก็อยู่ระหว่างออกคำสั่งเพื่อให้ผู้ตายมาทำงานในตำแหน่งพนักงานวิทยุ ซึ่งเมื่อวันศุกร์ 17 เม.ย.ที่ผ่านมา ผู้ตายได้โทรศัพท์มาแจ้งตนว่า อาการดีขึ้นแล้วขอกลับมาทำงานในตำแหน่งเดิม ซึ่งตนก็ได้ยกเลิกคำสั่งดังกล่าวล่าสุดเมื่อช่วงเช้าวันนี้ (22 เม.ย.) ผู้ตายก็ได้มาทำงานตามปกติ ซึ่งก็ทักทายยิ้มแย้ม โดยไม่มีท่าทีซึมเศร้าใดๆ จากนั้นก็เดินไปขึ้นรถที่จอดไว้ที่แฟลตตำรวจ ห่างจากห้องของตนไปอีก 1 ห้อง โดยตนก็มองเห็นผู้ตายเดินมาสตาร์ตรถ ปิดประตูนั่งอยู่บนรถนานประมาณ 20 นาที หลังจากนั้นผู้ตายจึงได้ขับรถออกไปจากโรงพัก เมื่อเวลา 11.45 น. หลังจากนั้นเมื่อเวลา 12.40 น. ภรรยาผู้ตายได้โทรมาแจ้งกับตนว่าสามีได้ยิงตัวตายในบ้านพักหลังดังกล่าวต่อมา นางอัญชลี คงจันทร์ อายุ 42 ปี ครูชำนาญการพิเศษ โรงเรียนแห่งหนึ่งใน อ.เสลภูมิ ภรรยาผู้ตาย เข้าพบพนักงานสอบสวนเจ้าของคดี ให้ข้อมูลอ้างว่า ก่อนเกิดเหตุช่วงเที่ยง ตนกำลังทำอาหารอยู่ในครัวเพื่อให้สามีรับประทานเช่นทุกวัน สักพักเมื่อสามีขับรถกลับมาถึงบ้านพัก ก็เดินเข้าห้องเสื้อผ้า จู่ๆ ได้ยินเสียงปืนดังขึ้น 1 นัด ตนตกใจจึงหยุดทำกับข้าว รีบวิ่งเข้าไปดู เห็นสามีนอนแน่นิ่งจมกองเลือดและพบปืนตกอยู่ข้างลำตัวนางอัญชลีให้ข้อมูลกับตำรวจอีกว่า สามีเคยบ่นอยู่บ่อยๆ ว่า ถึงแม้มีตำแหน่งหน้าที่ในสายงานป้องกันและปราบปราม แต่ตำรวจนายใดมาเป็นผู้บังคับบัญชา ก็ให้สามีทำหน้าที่งานธุรการ ของ สภ.โพธิ์ทอง และทำด้วยดีและเชื่อมั่นในตัวเองมาตลอด แต่ต่อมา เมื่อสองถึงสามสัปดาห์ที่ผ่านมานี้ เห็นสามีมีอาการซึมเศร้าผิดปกติ จึงเข้าไปถาม สามีพูดแต่เพียงว่า กำลังมีการร่างโครงการทำงานของตำรวจ สภ.โพธิ์ทอง ฉบับหนึ่ง ซึ่งทำให้คิดมาก ไม่ค่อยสบายใจรายงานข่าวแจ้งว่า ผู้ตายเป็นนายตำรวจที่มีความประพฤติดี เหล้าไม่ดื่ม บุหรี่ไม่สูบ ไม่มีปัญหาหนี้สินในครอบครัว และมีลูกชาย 3 คนที่ยังเล็ก อยู่ในวัยไล่เลี่ยกัน
ร.ต.อ.ใช้ปืนประจำกายยิงตัวตายคาบ้านพัก เป็นรอง สวป.สภ.โพธิ์ทอง จ.ร้อยเอ็ด ผกก.เผยเพิ่งทำเรื่องขอย้ายไปมา จากป.ไปเป็นพนักงานวิทยุ แล้วกลับมาตำแหน่งเดิม ขณะที่ภรรยาเผยสามีซึมเศร้าผิดปกติ หลังมีการจัดทำแผนงานของโรงพักฉบับหนึ่ง
ตำรวจยิงตัวตาย,ตำรวจฆ่าตัวตาย,ร.ต.อ.ยิงตัวตาย,งานป้องกันปราบปราม,รอง สวป.สภ.โพธิ์ทอง,รอง สวป. ยิงตัวตาย,ร้อยเอ็ด,ข่าวทั่วไป